ऐसा लगता है आज के चिकित्सा विज्ञानी और मनोचिकित्सक भी कुछ भ्रांति में हैं। वे लोग मानसिक तनाव को ज्यादा महत्त्व देते हैं। यह बात सही नहीं है। बीमारी का मूल कारण जितनी भावात्मक परिस्थितियां अथवा इमोशन्स हैं, उतनी मानसिक या मेंटल प्रॉब्लम्स नहीं हैं। ये भावनात्मक समस्याएं मानसिक समस्या से कहीं ज्यादा भयंकर हैं। वस्तुत: मानसिक समस्याएं भावात्मक समस्याओं से ही पैदा होती हैं। हमारे भाव जब मन पर उतरते हैं, मनोभाव बनते हैं, तब वे समस्याएं पैदा करते हैं।